text: Mange blanke stemmer til regionsrådsvalget
  08 november 2013 kl. 10.07
  Stemmedeltagelsen til regionsrådsvalget er i forvejen lav, og for fire år siden var mange af de afgivne stemmer blanke.
  Mange ved ikke hvor de skal sætte krydset, når der skal stemmes til regionsrådsvalget den 19. november. Derfor vælger mange, at stemme blankt.
  For fire år siden stemte 428.424 personer i TV SYD's sendeområde til regionsrådsvalget. Af dem stemte 27.322 (6,1 %) blankt.
  Samme dag var der kommunalvalg. Her afleverede cirka 1000 flere deres stemmeseddel, men kun én procent stemte blankt.
  Fanø topper med næsten 11 procent blanke stemmer, mens 8,1 procent af dem der stemte i Haderslev, smed en seddel i kassen uden at have sat et kryds.
  